DA Den Europæiske Unions Tidende L 323/34

KOMMISSIONENS GENNEMFØRELSESAFGØRELSE

af 2. december 2013

om godkendelse af et laboratorium i USA, der skal foretage serologiske test til kontrol af rabiesvacciners virkning

(meddelt under nummer C(2013) 8365)

(EØS-relevant tekst)

(2013/709/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, stk. 2, og

ud fra følgende betragtninger:

(1) Ved beslutning 2000/258/EF blev Agence française de sécurité sanitaire des aliments (AFSSA) i Nancy i Frankrig (siden 1. juli 2010 integreret i Agence nationale de sécurité sanitaire de l'alimentation, de l’environnement et du travail, ANSES) udpeget som det institut, der skal opstille de nødvendige kriterier for standardisering af serologiske test til kontrol af rabiesvacciners virkning.

(2) Det fastsættes i beslutningen, at ANSES skal dokumentere evalueringen af laboratorier i tredjelande, der har ansøgt om tilladelse til at foretage serologiske test til kontrol af rabiesvacciners virkning.

(3) Efter den manglende deltagelse i den årlige godkendelsesprøvning afholdt af ANSES i 2012 er den tilladelse, der i overensstemmelse med beslutning 2000/258/EF blev givet til VETCOM Food Analysis and Diagnostic Laboratory i Fort Sam Houston den 20. november 2002, blevet trukket tilbage i overensstemmelse med Kommissionens afgørelse 2010/436/EU (2).

(4) Den kompetente myndighed i USA har forelagt en ansøgning om fornyet godkendelse af VETCOM Food Analysis and Diagnostic Laboratory i Fort Sam Houston, som bakkes op af en gunstig evalueringsrapport for det pågældende laboratorium fra ANSES af 16. september 2013.

(5) Den kompetente myndighed i USA har også givet Kommissionen officiel meddelelse om, at laboratoriet har skiftet navn.

(6) Det pågældende laboratorium bør derfor godkendes til at foretage serologiske test til kontrol af rabiesvacciners virkning hos hunde, katte og fritter.

(7) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Nedenstående laboratorium godkendes til at foretage serologiske test til kontrol af rabiesvacciners virkning hos hunde, katte og fritter, jf. artikel 3, stk. 2, i beslutning 2000/258/EF:

DoD Food Analysis & Diagnostic Laboratory 2899 Schofield Road JBSA Fort Sam Houston, TX 78234 USA

Artikel 2

Denne afgørelse anvendes fra den 1. januar 2014.

Artikel 3

Denne afgørelse er rettet til medlemsstaterne.

Udfærdiget i Bruxelles, den 2. december 2013. På Kommissionens vegne Tonio BORG Medlem af Kommissionen

(1) EFT L 79 af 30.3.2000, s. 40.

(2) Kommissionens afgørelse 2010/436/EU af 9. august 2010 om gennemførelse af Rådets beslutning 2000/258/EF for så vidt angår godkendelsesprøvninger med henblik på videreførelse af godkendelse af laboratorier til at foretage serologiske test til kontrol af rabiesvacciners virkning (EUT L 209 af 10.8.2010, s. 19).